Lav et referat af nedenstående tekst:

Tekst:
Nordjyderne kan i weekenden få sig en gastronomisk oplevelse, når der er Nordjysk Madfestival på Gammeltorv i Aalborg med blandt andet madboder og dyrskue. Ved festivalen dyster nogle af landsdelens bedste kokke desuden – og lørdag gik det løs med Østers Battle. Her kom fem restauranter med deres bud på veltilberedte østers, og så var det op til de besøgende på festivalen at smage og bedømme. En af dem, der benyttede lejligheden til at smage på østers for første gang, var 11-årige Morgan Steentoft Rees. - Jeg tror, det smager lidt mærkeligt. Men jeg tror også, det smager godt, sagde østersdebutanten, inden han kastede sig over menuen. Søndag skal ti af Nordjyllands bedste restauranter kæmpe om at lave Årets Grønt Ret 2018. Opgaven går ud på at lave en tallerken med 90 procent grøntsager, og det er et professionelt dommerpanel, der bedømmer retterne. Det er paraplyorganisationen Nordjysk Mad og Turisme, der står bag Nordjysk Madfestival, og formålet er sætte fokus på gode, nordjyske madoplevelser. - Vi har nogle fantastiske fødevareproducenter, som gør en indsats hver dag for at lave de mest lækre produkter - og dem skal vi have spredt kendskabet til. Borgerne i Nordjylland skal vide, at vi har de lækreste råvarer, siger Sarah Kruse, der er arrangør af Nordjysk Madfestival. Markedspladsen på Gammeltorv åbner søndag klokken 11, og klokken 11.30 går det løs med kokkekonkurrencen, hvor Årets Grønt Ret 2018 skal findes.

Referat:
Fødevareproducenter og spisesteder fra Nordjylland indtager Gammeltorv i Aalborg i weekenden. Lørdag dystede de i at servere regionens bedste østers.